Imre ja Veiko on saabunud Pärnusse Lääne-Virumaalt. Nemad on varemgi bluesiõuel käinud. Ise nad ei musitseeri, aga naudivad seda, mida mehed pillidega teevad. Nemad viibisid möödunud aastal ka Pärnu bluesipäevadel. Nad leiavad, et taoliseid bluesiga musitseerimisi võiks Pärnus toimuda rohkem kui ühes kohas. Möödunud aastal peatusid jalgratastel sõitvad soome turistid Steineri aia taga, et saada osa festivali kontsertelamustest. Noored kipuvad ööklubidesse teistsugust muusikat kuulama, aga  blues läheb nende meelest vanemale põlvkonnale paremini peale.